ভারতে সমকামিতা
৬ সেপ্টেম্বর ২০১৮ ভারতের প্রধান বিচারপতি দীপক মিশ্রের পৌরহিত্যে গঠিত পাঁচ সদস্য বিশিষ্ট সুপ্রিম কোর্টের কন্সটিটিউনাল বেঞ্চ এই রায় প্রদান করে যে অপ্রাকৃতিক যৌনসঙ্গমের আইনটি পুরুষ ও নারীসমকামী এবং ট্রান্সজেন্ডারদের জন্য প্রযোজ্য হবে না; তবে তা পারস্পরিক সম্মতির ভিত্তিতে, প্রাপ্তবয়স্কদের মধ্যে এবং অপ্রকাশ্যে হতে হবে। এর ফলে সমকামীদের মধ্যে পায়ূসঙ্গম ও সমরূপ যৌনাচার আইনী বৈধতা লাভ করলো। সুপ্রিম কোর্টের এই সিদ্ধান্তকে ঐতিহাসিক ও যুগান্তকারী বলে অভিহিত করা হয়েছে।
গৌরব পদযাত্রা
২০০৮ সালের ২৯ জুন দিল্লি, বেঙ্গালুরু, পুদুচেরি ও কলকাতায় গৌরব পদযাত্রা আয়োজিত হয়। পরদিন চেন্নাই শহরে আয়োজিত হয় একটি রঙধনু পদযাত্রা। সব মিলিয়ে ২,২০০ জন এই পদযাত্রায় অংশ নিয়েছিলেন। ১৯৯৯ সালে কলকাতা শহরে ভারতের প্রথম গৌরব পদযাত্রা আয়োজিত হয়েছিল। ডানপন্থী দলগুলি এই পদযাত্রার বিরোধিতা না করলেও বিজেপি এই পদযাত্রার সমালোচনা করে থাকে। ২০০৮ সালের ১৬ অগস্ট একটি বিশেষ মুম্বই শহরের একটি বিশেষ পদযাত্রার আয়োজন করে সমকামীরা দেশের সমকামিতা-বিরোধী আইনগুলি সংশোধনের দাবি জানান। ২০০৯ সালের ২ জুলাই, দিল্লি হাইকোর্ট রায় দিয়েছে যে দুজন ইচ্ছুক প্রাপ্তবয়স্কের মধ্যে সমকামী সম্পর্ক অপরাধমূলক আইনের ধারায় পড়বে না।